

Reforma și Contrareforma

	Definiție! Reformă = criză religioasă în prima jumătate a secolului al XVI-lea care a dus la destrămarea unității bisericii catolice.
1. Cauzele reformei:
a) religioase:
- bogăţia excesivă a înaltului cler care a uitat de smerenia şi simplitatea cerută de preceptele creştine;
- lăcomia după avuție a preoților;
- cumpărarea şi vinderea funcţiilor bisericeşti;
-  vânzarea indulgenţelor;
- viaţa scandaloasă a unor papi (Alexandru VI Borgia).
b) economico – sociale:
-  taxele mari către Biserică
- acumularea şi folosirea proprietăţilor de pământ în mod neonest de către clerul catolic.
c) culturale: - apariţia noilor curente – Renaşterea şi umanismul – care cultivau încrederea în forţele creatoare ale omului şi care au zdruncinat credinţa în dogmele bisericii.

2. Precursorii reformei:
Jan Hus- rectorul Universității din Praga, cerea clerului ,,să renunțe la viața luxoasă” pentru a imita pe Iisus și apostolii săi.
Savonarola- în Italia atacându-l dur pe papa Alexandru al VI-lea, le cerea auditorilor săi să se inspire din Evanghelie.
Erasmus din Rotterdam-  care era foarte credincios dorea o reînnoire a bisericii.

3. Declanșarea reformei religioase:
Iniţiatorul Reformei este considerat a fi Martin Luther .
El a afişat pe uşa catedralei din Wittenberg (31 oct. 1517) 95 de teze în care se pronunţa împotriva vânzării indulgenţelor şi consemna măsurile propuse pentru refacerea încrederii oamenilor în Biserică.
Principiile reformatoare ale lui Martin Luther:
- combate autoritatea papală şi ierarhia clerului;
- susţine mântuirea prin credinţă, având ca principală sursă și autoritate Biblia;
- aceptă ca Sfinte Taine doar botezul şi împărtăşania;
-susţine abolirea cultutlui Fecioarei Maria şi al Sfinţilor;

4. Răspândirea reformei:
- ideile lui Luther s-au răspândit și în afara imperiului.
Jean Calvin transformă Geneva într-un centru al protestantismului european.
- Calvinismul introduce principiul ,,predestinării” conform căruia mântuirea noastră nu este hotărâtă de fapte bune ci doar de voința lui Dumnezeu, interzice luxul și jocurile de noroc.
- În Anglia Henric al VIII-lea în anul  1534 scoate Biserica Catolică de sub autoritatea papei şi pune bazele unei noi biserici naționale de stat  Biserica Anglicană.. Menține  ierarhia bazată pe episcopi doar că aceștia sunt numiți direct de către rege.

5. Contrareforma:
	În a doua jumătate a secolului al XVI-lea, Biserica Apuseană a luat masuri de combatere a doctrinelor care îi ameninţau unitatea şi măsuri de întărire a Bisericii Catolice.
	Conciliul de la Trento (1545-1563), în cadrul căruia au fost adoptate următoarele măsuri:
	- Reafirmarea dogmei catolice, Biblia continua să reprezinte cartea de căpătâi a creștinilor dar ea trebuia completată cu tradiția și învățăturile Bisericii. Slujba a rămas să se ofiacializeze tot în limba latină, s-au reafirmat autoritatea papei și obligativitatea celibatului pentru preoți.
	- Compania lui Iisus-1534 fondată de un ofițer spaniol Ignațiu de Layola. Membrii acestui ordin iezuiții au acționat prin predicatori, misionari trimiși în ținuturi îndepărtate și prin învățământ.
	- Un alt mijloc de luptă împotriva Reformei  a fost Inchiziţia.
Inchiziţie = Instituţie a Bisericii Catolice, creată pentru pedepsirea ereticilor şi a celor ostili catolicismului.
	- Pentru preîntâmpinarea răspândirii ideilor Reformei, catolicii au creat Congregaţia Indexului, care avea ca scop interzicerea răspândirii lucrărilor periculoase pentru biserica catolică.
